# Kankaven

Kankaven :
| Beg an Trein. ||
| Anv gallaouek | Cauncall |
| Anv gallek (ofisiel) | Cancale |
| Bro istorel | Bro-Sant-Maloù |
| Melestradurezh ||
| Departamant | Il-ha-Gwilen |
| Arondisamant | Sant-Maloù |
| Kanton | Sant-Maloù-1 |
| Kod kumun | 35049 |
| Kod post | 35260 |
| Maer Amzer gefridi | Pierre-Yves Mahieu 2020-2026 |
| Etrekumuniezh | Sant-Maloù Tolpad-kêrioù (sez) |
| Bro velestradurel | Bro Sant-Maloù |
| Lec'hienn Web | www.ville-cancale.fr |
| Poblañsouriezh ||
| Poblañs | 5 313 ann. (2020) |
| Stankter | 143 ann./km² |
| Douaroniezh ||
| Daveennoù lec'hiañ | 48° 40′ 46″ Norzh 1° 49′ 35″ Kornôg / 48.6794444444, -1.82638888889 |
| Uhelderioù | bihanañ 0 m — brasañ 45 m |
| Gorread | 37,19 km² |
| Kankaven ||
| kemmañ |
Kankaven zo ur gumun e biz Breizh. Ur porzh pesketa eo. Anavezet eo gant e istr. E departamant an Il-ha-Gwilen hag e kanton Sant-Maloù-1 emañ.

## Douaroniezh

War aod Bro-Sant-Maloù emañ Kankaven, etre Sant-Maloù ha menez Mikael ar Mor. Eus Kankaven betek Sant-Maloù ez eus 15 kilometr. E Norzh Kankaven emañ Beg an Trein e-lec'h ma c'haller gwelout ar C'hab Frehel er C'hornôg ha Granville er Reter. Er reter dezhi emañ an Enez Rimen. Inizi Kalzenez a c'haller gwelout ivez.

## Anv

* Erwan Vallerie : Chancavena, 1032 ; Cancavena, 1038 ; Cancaura, 1172 ; Cancavria, 1184 ; Cancala, 1199 ; Cancavna, 1210 ; Cancale, XVI$^{vet}$ kantved ; Cancalle, 1779.

## Ardamezioù

En glazur, e viskin en sabel gwisket en argant, mordoant war ur mor geotet, heuliet gant daouzek istr en aour ouzh c'houremm, balirant, e c'hrenngonk en argant karget gant un erez daoubennek en sabel pigoset hag iziliet en gul.

## Istor
### Henamzer

* Stummet e veze ar Romaned gant istr Kankaven.

### VI$^{vet}$ kantved

* Diazezet eo bet ar gêriadenn-se gant Sant Meven moarvat war-dro 545.

### XVII$^{vet}$ kantved

* Eus Kankaven ez eas kuit listri Daniel de La Touche, Aotrou ar Ravardière d'an 19 a viz Meurzh 1612 evit Brazil. Daniel de La Touche a ziazezas kêr São Luís er Maranhão e Brazil.

### Dispac'h Gall

* Dekred eus ar 26 a viz Du 1790 war al le ret: nac'het e voe al le ouzh ar Roue, ar vro hag al lezennoù gant ar person.

### XX$^{vet}$ kantved
#### Brezel-bed kentañ

* 197 gwaz a gollas o buhez abalamour d'ar brezel hervez monumant ar re varv , da lavaret eo 2,58% ag ar boblañs hervez an niveradeg bet graet e 1911; pemp anezhe a varvas d'an 22 a viz Eost 1914 en Emgann Rossignol e Belgia.

#### Eil Brezel-bed

* Mervel a reas 36 den eus ar gumun abalamour d'ar brezel.
* D'ar 17 a viz Even 1944 e kouezhas un nijerez Junkers Ju 88 G-1 eus an aerlu alaman (Luftwaffe) e donvor Kankaven; tri nijour ar varvas, daou anezhe a zo douaret e Marigny.

#### Brezel Korea

* Lazhet e voe ur soudard eus ar gumun e Pochum Dong e rannvro Myojang Myon d’a 21 a viz C'hwevrer 1953.

#### Brezelioù didrevadennañ
##### Brezel Indez-Sina

* Mervel a reas daou vilour eus ar gumun er Viêtnam.

#### TOE

* Mervel a reas daou soudard.

#### Morskorneg e 1963

* Yen-skorn e oa an amzer ar bloaz-se: -16°C e-pad an noz etre an 19 hag an 20 a viz Genver 1963. Sac'het e voe ar porzh e-pad ur sizhunvezh gant ar vorskorneg.

## Darvoudoù sport a bep seurt

* 4 a viz Gwengolo 1911 : tapet rekord ar bed an uhelder (3 950 m) gant ar nijer gall Roland Garros goude dibradañ diouzh traezhenn Kankaven.
* 10 a viz Gouere 1982 : 7vet tennad-hent Tro Bro-C'hall etre Kankaven ha Konk-Kerne ; trec'h eo Pol Verschuere (Belgia).

## Monumantoù ha traoù heverk

* An iliz katolik.
* Iliz katolik Sant Meven.
* Ar monumant.
* Monumant ar re varv e bord ar mor, luc’hskeudennoù ha kartenn-bost. Dioueliet e voe d’ar 15 a viz Du 1931.
* Monumant ar re varv er vered, luc’hskeudenn.
* Plakennoù ar re varv (1914-1918 ha 1939-1945) en iliz katolik, luc’hskeudennoù.
* Monumant ar c’hwec’h den marvet e 1944, luc’hskeudennoù.

## Armerzh
### Pesketa

Ar gumun a oa rannet e daou :
* en traoñ porzh an Houl bet savet ar chaoser anezhañ e 1836,
* e krec'h ar vourc'h e-lec'h ma oa o chom ar genwerzherien hag ar baramantourien betek diskrog-labour bras paotred an Douar-Nevez e 1911.
Tud Kankaven a besketae ar moru en XVIvet kantved betek deroù an XX$^{vet}$ kantved. Adsavet eo bet ar viskinenn Ar Gankavenadez e 1987.

### Obererezhioù

* Labour-douar (kaol-fleur).
* Gounit istr
* Pesketaerezh meret e borzh gant Kambr Kenwerzh ha Greanterezh Bro Sant-Maloù.
* Touristerezh
* Lennoù istr
* Ar porzh

### An deiz a hiziv

* Diorroet eo bet an touristerezh, ar restaorantoù ha gwerzhañ an istr.

## Emdroadur ar boblañs abaoe 1793

| | 1793 | 1800 | 1806 | 1820 | 1831 | 1836 | 1841 | 1846 | 1851 | 1856 | 1861 | 1866 | 1872 | 1876 |
| Poblañs | 3 177 | 3 003 | 3 414 | 4 121 | 4 880 | 5 151 | 5 230 | 5 065 | 5 826 | 6 105 | 6 352 | 6 400 | 6 654 | 6 239 |
| poblañs hep kontañ doubl |||||||||||||||
| | 1881 | 1886 | 1891 | 1896 | 1901 | 1906 | 1911 | 1921 | 1926 | 1931 | 1936 | 1946 | 1954 | 1962 |
| Poblañs | 6 523 | 6 721 | 6 578 | 6 641 | 6 549 | 7 061 | 7 627 | 6 635 | 6 340 | 6 029 | 5 635 | 5 569 | 5 463 | 5 236 |
| poblañs hep kontañ doubl |||||||||||||||
| | 1968 | 1975 | 1982 | 1990 | 1999 | 2006 | 2007 | 2013 |
| Poblañs | 5 019 | 4 780 | 4 638 | 4 910 | 5 203 | 5 285 | 5 293 | 5 208 |
| poblañs hep kontañ doubl ||||||||
* Mammenn : EBSSA

## Melestradurezh

Roll ar vaered :
| Mare | Mare | Anv | Strollad |
| 1833 | | Jean Marie Merdrignac | |
| 1871 | | Prudent Fortin | |
| 1945 | | Adolphe Robin | |
| 1965 | 1977 | Olivier Biard | |
| 1978 | 1989 | Jean Raquidel | |
| 1989 | 2001 | Joseph Pichot | Tu dehoù |
| 2001 | 2008 | Maurice Jannin | Tu kleiz bennak |
| Meurzh 2008 | → bremañ | Pierre-Yves Mahieu | Tu dehoù |
| N'eo ket anavezet c'hoazh an holl fedoù. |||||

## Tud

* Jeanne Jugan, diazezerez kumuniezh C'hoarezed Vihan ar Re Baour
* Olivier Roellinger, keginer
* Auguste Denis-Brunaud, liver
* René Vautier, filmer, en deus bevet eno un darn eus e vuhez
* (en) Eugène Feyen (1815-1908) liver Kankaven
* Erwan ar Menga (1909 - 1998), beleg ha skrivagner.
* Yves Laloy (1920 - 1999) liver surrealist

### Ardamezeg ar familhoù
## Monumantoù ha lec'hioù heverk

* an aod (Beg an Trein, Menez-Mikael)
* Mirdi ar c'hoadoù skultet
* porzh an Houl
* ti-feurm ar mor (diwar-benn an istr hag ar grogenn)
* Mirdi an Arzoù ha Hengounioù ar Bobl
* ti Jeanne Jugan

## Gevelliñ

* Arnstein, Bayern, Alamagn
* Mittelwihr, Roen-Uhel, Elzas, Bro-C'hall
* Les Saisies, Savoie, Savoia, Bro-C'hall
a vo kavet e Wikimedia Commons.

## Levrlennadur

* F. Bouleuc, Cancale son origine et son histoire, La Decouvrance éditions.
* Éditions du Phare, à Cancale.
* Léo Kerlo et René Le Bihan, Peintres de la Côte d'Émeraude, Le Chasse-Marée/ArMen 1998.
* René Le Bihan, Léo Kerlo, édition Chasse-Maree Estran Cancale
* Annick Rouxel, Cancale - Étude démographique. 1757-1800, 1970, (Archives départementales d'Ille-et-Vilaine - Mémoire 2 J 10).
* Erwan Vallerie : Diazezoù studi istorel an anvioù-parrez. Corpus. An Here. 1995

## Lec'hiennoù ofisiel

* (fr)(en) Lec'hienn kêr Kankaven
* (fr) Pezhioù savouriezh rummet e Kankaven war lec'hienn Ministrerezh ar Sevenadur (gall)
* (fr) Pezhioù arrebeuri rummet e Kankaven war lec'hienn Ministrerezh ar Sevenadur (gall)

## Lec'hioù all

* Kankaven war al lec'hienn Geobreizh
* (fr) Kankaven war al lec'hienn Armorance
* (fr) Kevredigezh mignoned ar biskinennoù hag ar c'hKankaven kozh

## Notennoù, mammennoù ha daveoù

* ↑ Roadennoù ofisiel e lec'hienn an EBSSA
* ↑ Mammenn: http://bresil2000.free.fr ; testenn Dominique Stoenesco diwar-benn Renevezerezh Sao Luis ar Maranhao
* ↑ (fr)Adhésion de Messieurs les Recteurs, Curés et autres ecclésiastiques du diocèse de Saint-Malo, en Bretagne, A l'exposition des principes sur la Constitution du Clergé, adressée à MM. les Evêques députés à l'Assemblée nationale, Imprimerie de Crapart, place Saint-Michel, Pariz, Bro-C'hall, p.19
* ↑ (fr)Monumant ar re varv - Memorial Genweb
* ↑ (fr) Monumant ar re varv - Memorial Genweb
* ↑ (fr)Pertes Luftwaffe
* ↑ (fr)Fichenn hiniennel - Memorial Genweb
* ↑ (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb